ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 217.11 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.08 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 46,342 ہے
گذشتہ 24 گھنٹوں میں 5,443 نئے معاملات سامنے آئے
شفایابی کی شرح فی الحال 98.71 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.73 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 217.11 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.08 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10414926
|
|
دوسری خوراک
|
|
10115483
|
|
احتیاطی خوراک
|
|
6961310
|
|
صف اول کے کارکنان
|
|
پہلی خوراک
|
|
18436304
|
|
دوسری خوراک
|
|
17712306
|
|
احتیاطی خوراک
|
|
13539451
|
|
12 سے 14 سال کی عمر کا گروپ
|
|
پہلی خوراک
|
|
40874582
|
|
دوسری خوراک
|
|
31378015
|
|
15 سے 18 برس کی عمر کے گروپ کے افراد
|
|
پہلی خوراک
|
|
61894394
|
|
دوسری خوراک
|
|
52897712
|
|
18سے44برس کی عمرکےگروپ کےافراد
|
|
پہلی خوراک
|
|
561131855
|
|
دوسری خوراک
|
|
515216191
|
|
احتیاطی خوراک
|
|
87558952
|
|
45 سے 59 برس کی عمر کے گروپ کے افراد
|
|
پہلی خوراک
|
|
204004828
|
|
دوسری خوراک
|
|
196834800
|
|
احتیاطی خوراک
|
|
45596494
|
|
60 سال سے زیادہ عمرکےافراد
|
|
پہلی خوراک
|
|
127650884
|
|
دوسری خوراک
|
|
123055739
|
|
احتیاطی خوراک
|
|
45862708
|
|
احتیاطی خوراک
|
|
19,95,18,915
|
|
کل تعداد
|
|
2,17,11,36,934
ہندوستان میں زیرعلاج مریضوں کی تعداد آج 46,342 ہوگئی جو ملک کے مجموعی پازیٹو معاملات کا 0.10 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.71 فیصد ہے۔گزشتہ 24 گھنٹوں کے دوران 5,291 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,39,78,271ہے۔
گزشتہ 24 گھنٹوں کے دوران 5,443 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,39,062 ٹیسٹ انجام دیئے گئے۔ ہندوستان میں اس وقت تک مجموعی طور پر 89.27 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.73 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.61 فیصد درج کی گئی ہے۔
کامرس اور صنعت کی وزارتہ
کنٹینروں کی عالمی سطح پر کمی
نئی دہلی،22دسمبر؍2021:
سرکار نے کنٹینروں کی کمی اور زیادہ مال بھاڑے کی شرح جیسے مسائل کو دور کرنے کےلئے ایک کثیر رخی حکمت عملی اپنائی ہے۔اِن کوششوں کی قیادت کامرس و صنعت کی وزارت ، بندرگاہ، جہاز رانی اور آبی شاہراہوں کی وزارت ، ریلوے کی وزارت ، سینٹرل بورڈ آف اِن ڈائریکٹ ٹیکس اینڈ کسٹماور فیڈریشن آف انڈین ایکسپورٹ آرگنائزیشن، کنٹینرز شپنگ لائنز ایسوسی ایشن، جیسے اسٹیک ہولڈرز کے نمائندوں سے مل کر ایک بین تادیبی ٹاسک فورس کے ذریعے انجام دی جارہی ہیں۔ٹاسک فورس نے متعدد اسٹیک ہولڈرز سے مشاورت کے بعد نشان زد لائن پر اجتماعی کارروائی کا آغاز کیا ہے۔اِس میں ملک میں شپنگ لائنوں کے ذریعے خالی کنٹینروں کی بڑھتی ہوئی درآمدات، برآمد کاروں اور شپنگ لائنوں کے درمیان بہتر تال میل کی سہولت کے ذریعے مؤثر طور پر نفاذ کا منصوبہ ، رد کئے گئے ؍ ضبط کئے گئےکنٹینروں کی رہائی ، محصول بڑھانے جیسے اقدامات کے توسط سے اضافی شپنگ ؍کنٹینر صلاحیت کو خدمات میں شامل کرنا شامل ہیں۔ کنٹینروں کا ڈیوٹی فری ٹھہراؤ، ریلوے کے ذریعے خالی جگہ پر مال ڈھلائی کی رعایت، چنندہ سامانوں کےلئے ٹرانسپورٹ اور مارکیٹنگ مدد، کنٹینر کی دستیابی کو مؤثر طور سے بڑھانے کےلئے ممکنہ طریقوں کی تلاش میں کنٹینر کے ٹرن اراؤنڈ وقت میں بہتری لانے کے اقدامات ، کنٹینروں کی دستیابی ، ان کی آمدو رفت کے مقابلے میں برآمدکاروں کے ذریعے تھوک ؍غیر تھوک آمدو رفت کو فروغ دینا جہاں بھی ممکن ہو وغیرہ جیسے اقدامات بھی شامل ہیں۔
سرکار کے ذریعے مقررہ حوصلہ مند برآمداتی ہدف کے عین مطابق اپریل-نومبر2021ء کی مدت کے دوران کل کاروباری برآمدات بڑھ کر 263.57بلین امریکی ڈالر ہوگئی ہے، جو 2020ء کے مقابلے میں تقریباً 51 فیصد زیادہ ہے۔ غیر پیٹرولیم مصنوعات کی برآمدات بھی پچھلے سال کے مقابلے میں تقریباً 42 فیصد زیادہ ہے۔چنانچہ مختلف شعبوں میں برآمداتی ہدف کو پورا کرنے کےلئے اضافی کنٹینروں کی بہت زیادہ مانگ ہے۔
یہ معلومات کامرس وصنعت کے وزیر مملکت جناب سوم پرکاش نے آج لوک سبھا میں ایک تحریری جواب میں دی۔
شمال مشرقی ریاستوں کی ترقی کی وزارت
شمال مشرقی خطے سے متعلق ترقیاتی پروجیکٹوں کی منسوخی نہیں
نئی دہلی، 7 فروری 2019، شمال مشرقی خطے کی ترقی ، وزیراعظم کے دفتر، عملہ، عوامی شکایات و پنشن، جوہری توانائی و خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں بتایا کہ نن۔ لیپسیبل سینٹرل پول آف ریسورسز  یعنی مرکزی زمرے کے ایسے وسائل جو مقررہ وقت گزر جانے کے بعد بھی قابل استعمال رہتے ہیں، کے تحت شمال مشرقی خطے کی ترقی کی وزارت نے کسی بھی جاری پروجیکٹ کو منسوخ  نہیں کیا ہے۔ تاہم 2016 میں این ایل سی پی آر سے متعلق رہنما ہدایات پر نظر ثانی کے بعد ریاستوں سے درخواست کی گئی تھی کہ وہ سابقہ برسوں کے رکے پڑے پروجیکٹوں سے متعلق اپنی ترجیحات کا ازسر نو تعین کریں تاکہ ہر ریاست کے سبھی پروجیکٹوں کی قدر میں اصلاً مختص کی گئی رقم سے تین گنا سے زیادہ کا اضافہ نہ ہو۔
این ایل سی پی آر کی نظرثانی شدہ رہنما ہدایات کے مطابق تفصیلی پروجیکٹ رپورٹ  کو متعلقہ ریاست کے چیف سکریٹری کی زیر صدارت ریاستی سطح کی بااختیار کمیٹی کے ذریعہ منظوری دی جاتی ہے۔
۔۔۔۔۔۔۔۔۔۔۔
م ن۔م م ۔ن ا۔
U- 799
(Visitor Counter : 47
وزارت دفاع
سری لنکا - ہندوستان کی باہمی بحری مشق سلائنیکس 07 تا 10 مارچ 22
ہندوستان اور سری لنکا کی نویں دو طرفہ بحری مشق سلائنیکس  پروگرام کے مطابق 07 مارچ سے 10 مارچ 2022 تک وشاکھاپٹنم میں ہو گی۔ اس مشق کا اہتمام دو مرحلوں میں کیا جا رہا ہے؛ وشاکھاپٹنم میں بندرگاہی مرحلے میں 07 اور08 مارچ 22 کو اور اس کے بعد خلیج بنگال میں سمندری مرحلے میںیہ مشق 09 اور10 مارچ کو ہو گی۔
سری لنکا کی بحریہ کی نمائندگی ساحل سے دور گشت کرنے والا ایک جدید جہاز ایس ایل این ایس سایورالا اور ہندوستانی بحریہ کی نمائندگی نشانہ بند میزائل والا جنگی جہازآئی این ایس کِرچ کرے گا۔ ہندوستانی بحریہ کے دیگر شرکاء میں آئی این ایس جیوتی، جہازوں کے بیڑے کی مدد کرنے والا ایک ٹینکر، جدید ہلکا ہیلی کاپٹر، سی کنگ اور چیتک ہیلی کاپٹر اور ڈورنیئر میری ٹائم پیٹرول ایئر کرافٹ شامل ہیں، سابقہ سلائنیکس مشق کا اہتمام اکتوبر 2020 میں ترینکو مالی میں کیا گیا تھا۔
سلائنیکس کا مقصد باہمی تعاون کو بڑھانا، باہمی افہام و تفہیم کو بہتر بنانا اور دونوں بحری افواج کے درمیان کثیر جہتی بحری کارروائیوں کے لئے ایک دوسرے کے بہترین طریقوں اور طریق عمل کو سمجھنا ہے۔ بندرگاہی مرحلے میں پیشہ ورانہ، ثقافتی، کھیل اور سماجی تبادلے شامل ہوں گے۔ سمندری مرحلے کے دوران ہونے والی مشقوں میں سرفیس اور اینٹی ایئر فائرنگ کی مشقیں، بحری جہاز رانی کی انکشافی تفہیم اور ہوا بازی کی کارروائیاں بشمول ایک ڈیک سے دوسرے تک پرواز اور سمندر میں اعلی درجے کی حکمت عملی اور خصوصی فورسز کی کارروائیاں شامل ہوں گی۔ اس سے دونوں بحری افواج کے درمیان پہلے سے موجود اعلیٰ درجے کی انٹرآپریبلٹی میں مزید اضافہ ہو گا۔
سلائنیکس ہندوستان اور سری لنکا کے درمیان گہری سمندری مصروفیت کی نظیر ہےاور گزرنے والے برسوں کے دوران باہمی تعاون کو مضبوط بنانے کے رُخ پر اس کا دائرہ وسیع ہوا ہے جو ’ہمسایہ پہلے‘ کی ہندوستان کی پالیسی اور عزت مآب وزیر اعظم کا خطے میں سب کے لئے سلامتی اور ترقی  کے وژن کے مطابق ہے۔
ش ح۔ع س۔ ک ا
(Visitor Counter : 106
ریلوے کی وزارت
بھارتی ریلوے نے مفت خوراک تقسیم کرنے میں 20 لاکھ کا نشان پار کیا
کووڈ – 19 کی وجہ سے لاک ڈاؤن کے دوران ملک بھر میں تقریباً 300 مقامات پر کھانا تقسیم کیا گیا
بھارتی ریلوے کی تنظیموں نے ہزاروں لوگوں کو روزانہ پکا ہوا گرم کھانا تقسیم کرنے کے لئے اشتراک کیا
نئی دلّی ، 20 اپریل / بھارتی ریلوے کے ذریعے کووڈ – 19 کی وجہ سے پورے ملک میں لاک ڈاؤن کے دوران پکا ہوا کھانا تقسیم کرنے کا نشانہ آج 20 لاکھ سے تجاوز کر گیا اور اب تک 20.5 لاکھ سے زیادہ خوراکیں تقسیم کی گئیں ۔
عالمی وباء نے ایک غیر معمولی صورت حال پیدا کر دی ہے ، جس کی وجہ سے بڑی تعداد میں لوگ بھوک کا شکار ہو رہے ہیں ۔ لاک ڈاؤن اور اِس وباء سے سب سے زیادہ متاثر اِدھر اُدھر پھنسے ہوئے لوگ ، دہاڑی مزدور ، دوسری جگہ سے آئے مزدور ، بچے ، قلی ، بے گھر افراد ، غریب اور نادار لوگ ہیں ۔
بھارتی ریلوے کی دیگر تنظیموں کے بڑی تعداد میں عملے کے افراد نے کووڈ – 19 کی وجہ سے لاک ڈاؤن کے بعد 28 مارچ ، 2020 ء سے ضرورت مند افراد کو پکا ہوا کھانا فراہم کرنے کے لئے انتھک محنت کی ہے ۔ ریلوے ، آئی آر سی ٹی سی کے باورچی خانوں ، آر پی ایف کے وسائل اور غیر سرکاری تنظیموں کے تعاون سے دوپہر کا کھانا کاغذ کی پلیٹوں میں اور رات کے کھانے کے لئے پیکٹ بناکر بڑی تعداد میں پکا ہوا کھانا فراہم کر رہے ہیں ۔ خوراک کی تقسیم کے دوران سوشل ڈسٹینسنگ اور صفائی ستھرائی کا پورا خیال رکھا جاتا ہے ۔
خوراک کی تقسیم آر پی ایف ، جی آر پی ، مختلف زونس کے تجارتی محکموں ، ریاستی سرکاروں ، ضلع انتظامیہ اور غیر سرکاری تنظیموں کی مدد سے کی جا رہی ہے ۔
آئی آر سی ٹی سی کے نئی دلّی ، بنگلور ، ہبلی ، ممبئی سینٹرل ، احمد آباد ، بھوساول ، ہاوڑہ ، پٹنہ ، گیا ، رانچی ، کٹیہار ، دین دیال اپادھیائے نگر ، بالاسور، وجے واڑہ ، کھردہ ، کٹپاڈی ترو چرا پلی ، دھنباد ، گوہاٹی ، سمستی پور ، پریاگ راج ، اٹارسی ، وشاکھا پٹنم ، چینگل پٹو ، پنے ، حاجی پور ، رائے پور اور ٹاٹا نگر میں واقع شمالی ، مغربی ، مشرقی ، جنوبی اور جنوب وسطی زون کے باورچی خانوں کے سرگرم تعاون سے آج 20 اپریل ، 2020 ء تک 20.5 لاکھ سے زیادہ پکی ہوئی خوراکیں تقسیم کی جا چکی ہیں ۔
ان میں سے 11.6 لاکھ پکی ہوئی خوراکیں آئی آر سی ٹی سی ، 3.6 لاکھ خوراکیں آر پی ایف نے فراہم کی ہیں ، جب کہ 1.5 لاکھ خوراکیں ریلوے کے تجارتی اور دیگر محکموں کے ذریعے فراہم کی گئی ہیں ۔ 3.8 لاکھ خوراکیں ریلوے تنظیموں کے ساتھ کام کرنے والی غیر سرکاری تنظیموں کے تعاون سے فراہم کی گئی ہیں ۔
آر پی ایف نے آئی آر سی ٹی سی ، ریلوے کے محکموں اور این جی اوز کے ذریعے تیار کردہ کھانا ضرورت مند لوگوں میں تقسیم کرنے میں اہم رول ادا کیا ہے ۔ 28 مارچ ، 2020 ء کو 74 مقامات پر 5419 ضرورت مند لوگوں کو خوراک تقسیم کرنے کے ساتھ ، اس کام کا آغاز کیا گیا تھا ، جس میں لوگوں کی تعداد روزانہ بڑھ رہی ہے ۔ ان تقریباً ملک کے 300 مقامات پر آر پی ایف کے ذریعے روزانہ 50000 لوگوں کو کھانا تقسیم کیا جا رہا ہے ۔
بھارتی ریلوے کی تنظیموں نے جتنا ممکن ہو سکے ، اتنے لوگوں کی مدد کے لئے آپس میں تال میل قائم کیا ہے اور ہزاروں لوگوں کو روزانہ پکا ہوا گرم کھانا کھلا رہے ہیں اور ان کے لئے امید کی کرن ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1884
(
کابینہ
مرکزی کابینہ نے نیشنل ریل اینڈ ٹرانسپورٹ انسٹی ٹیوٹ  کے وائس چانسلر کا منصب تخلیق کئے جانے کی منظوری دے دی
یہ ادارہ گجرات کے شہر ودودرہ میں قائم کیا جائے گا
نئیدہلی11 جنوری ۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں نیشنل ریل اینڈ روڈ ٹرانسپورٹ انسٹی ٹیوٹ  کے وائس چانسلر کا منصب خلق کئے جانے کی منظوری دے دی ۔ یہ ادارہ گجرات کے شہر ودودرہ میں قائم کیا جائے گا۔
اس ادارے کا وائس چانسلر پرنسپل ایگزیکٹو آفیسر ہوگا اور ادارے کے کام کاج کی عام نگرانی اور دیکھ بھال کرے گا اور خاص طور سے یونیورسٹی کے ہم منصب اس ادارے کے سبھی حکام کے فیصلوں کی عمل آوری کے لئے ذمہ دار ہوگا ۔این آر ٹی آئی میں اپنے دو مکمل اقامتی کورسوں ، بی ایس سی ان ٹرانسپورٹیشن ٹکنالوجی اور ڈی بی اے ان ٹرانسپورٹیشن مینجمنٹ میں ملک کی 20 ریاستوں کے 103 طلبا کو داخلہ دے دیا ہے۔ان کورسوں کی کلاسز 5ستمبر 2018سے شروع ہوگئی تھیں۔ ان تین باہم مربوط ڈگری پروگراموں کے نصاب میں دنیا کے سرکردہ اداروں کے معیار کو برقراررکھا جائے گا اور منتخبہ کورسوں کی بنیاد کو برقرار رکھا جائے گا۔
واضح ہوکہ این آر ٹی آئی کے قیام کا مقصد معروف بین الاقوامی اور اساتذہ اور طلبا کے ساتھ مشترکہ تحقیقی سرگرمیوں اور طلبا کے باہمی تبادلے کے معاہدے پر این آر ٹی آئی کارنر یونیورسٹی ، یوایس اے کے ساتھ دستخط کرچکا ہے ۔ اس کے ساتھ ہی یونیورسٹی آف کیلی فورنیا ، برکلے ، ایم آئی آئی ٹی ،ماسکو اور سینٹ پیٹرس برگ ٹرانسپورٹ یونیورسٹی روس کے ساتھ بھی معاہدے پر دستخط کئے جاچکے ہیں۔
پس منظر :
این آر ٹی آئی دراصل وزیر اعظم جناب نریندر مودی کے خوابوںکی تعبیر ہے اور اس میں ٹرانسپورٹ سے متعلق تعلیمی ، ہمہ جہت تحقیق اور تربیت پر توجہ مرکوز کی گئی ہے ۔ یہ ادارہ 2018 میں نووو  زمرے کےتحت یونیورسٹی کے ہم منصب ادارے کی حیثیت سے قائم کیا گیا تھا ۔
۰۰۰۰۰۰۰۰۰۰۰۰۰۰۰۰۰۰۰۰۰
U-256
(Visitor Counter : 61
وزیراعظم کا دفتر
وزیراعظم 12 جنوری کو تمل ناڈو میں 11نئے میڈیکل کالجوں اورکلاسیکل تمل کے مرکزی ادارے کے نئے کیمپس کا افتتاح کریں گے
نئے میڈیکل کالجوں سے ایم بی بی ایس سیٹوں کی تعداد بڑھ کر 1450تک پہنچ جائے گی ، یہ کفایتی میڈیکل تعلیم کو فروغ دینے اورملک بھرمیں صحت سے متعلق بنیادی ڈھانچہ کو بہتربنانے سے متعلق وزیراعظم کی متواتر کوششوں کے عین مطابق ہے
مرکزی حکومت کے ذریعہ مکمل طورپر فنڈ کی فراہمی سے تعمیر شدہ کلاسیکل تمل کے مرکزی ادارے کا نیا کیمپس ، کلاسیکی تمل زبان کو محفوظ رکھنے اور اسے فروغ دینے میں اہم کردار اداکرے گا
یہ بھارتی ورثہ کے تحفظ او ر اسے محفوظ رکھنے اورکلاسیکی زبانوں کے فروغ سے متعلق وزیراعظم کے نظریہ کے عین مطابق ہے
وزیراعظم جناب نریندرمودی 12جنوری ، 2012 کو شام چاربجے ویڈیوکانفرنسنگ کے ذریعہ پورے تمل ناڈو میں 11نئے گورنمنٹ میڈیکل کالجوں اور چینئ میں کلاسیکل تمل کے مرکزی ادارے کے نئے کیمپس کا افتتاح کریں گے ۔یہ نئے میڈیل کالج لگ بھگ 4000کروڑروپے کی تخمینہ لاگت سے قائم کیے جارہے ہیں ۔ ان میں سے تقریبا2145کروڑروپے مرکزی حکومت ے فراہم کئے ہیں جب کہ بقیہ رقم تمل ناڈوسرکارنے فراہم کی ہے ۔ جن اضلاع میں نئے میڈیکل کالج قائم کئے گئے ہیں ، ان کے نام ہیں :ویرودھونگر، نمکّل ، دی ینلگیریز ، تروپّور ، تھروالور ، ناگاپٹینم ، ڈنڈی گل ، کلّا کریچی ، آریالور، راماناتھا پورم ، اورکرشنا گیری ۔ ان میڈیکل کالجوں کا قیام ، کفایتی میڈیکل تعلیم کو فروغ دینے اورملک کے تمام حصوں میں صحت سے متعلق بنیادی ڈھانچہ کو بہتربنانے سے متعلق وزیراعظم جناب نریندرمودی کی مسلسل کوششوں کے عین مطابق ہے ۔ ان نئے میڈیکل کالجوں کی مجموعی گنجائش 1450سیٹوں کی ہے اوریہ موجودہ ضلع /مخصوص اسپتالوں کے ساتھ منسلک ‘‘ نئے میڈکل کالج قائم کرنے سے متعلق مرکز کی سرپرستی کے تحت قائم کئے گئے ہیں ۔ مذکورہ اسکیم کے تحت ان اضلاع میں میڈیکل کالج قائم کئے جاتے ہیں ، جہاں کو ئی سرکاری ، یانجی میڈیکل کالج نہ ہو ۔چینی میں کلاسیکل تمل کے مرکزی ادارے  کے ایک کیمپس کا قیام ، بھارتی ورثے کی حفاظت اور کلاسیکی زبانوں کے فروغ سے متعلق وزیراعظم کے نظریہ کے عین مطابق ہے۔ نئے کیمپس کے لئے مکمل فنڈ مرکزی حکومت نے فراہم کیاہے اوریہ 24کروڑروپے کی لاگت سے تعمیر کیاگیاہے ۔ سی آئی سی ٹی ، اب تک کرایہ کی ایک عمارت سے کام کررہاتھااور اب یہ ایک ئے تین منزلہ کیمپس سے کام کرے گا۔ یہ نیا کیمپس ایک وسیع ایک وسیع وعریض لائبریری ، ایک ای لائبریری ، سنیماہال اورایک ملٹی میڈیا ہال سے لیس ہے ۔
سی آئی سی ٹی ، مرکزی وزارت تعلیم کے تحت ایک خود مختار تنظیم ہے ۔اوریہ تحقیقی سرگرمیاں انجام دے کر کلاسیکی تمل زبان کے فروغ میں گراں مایہ تعاون کررہاہےتاکہ تمل زبان کی قدامت اورمنفرد نوعیت کو قائم کیاجاسکے ۔ اس انسٹی ٹیوٹ کی لائبریری ، 45000سے زیادہ قدیم تمل کتابوں کے ذخیرہ سے مالامال ہے ۔ کلاسیکل تمل کو فروغ دینے اور اس کے طلباء کی مدد کے لئے یہ انسٹی ٹیوٹ ، سیمناروں اورتربیتی پروگراموں کے انعقاد اور فیلوشپ وغیرہ عطاکرنے جیسی علمی سرگرمیاں انجام دے رہاہے ۔ اس ادارے کا مقصد ، ‘‘تھرو کوّرل ’’کا مختلف بھارتی زبانوں کے ساتھ ساتھ 100غیرملکی زبانوں میں ترجمہ کرنا اورانھیں شائع کرناہے ۔ یہ نیا کیمپس ، دنیا بھرمیں کلاسیکل تمل کو فروغ دینے سے متعلق اپنی کوشش میں ، انسٹی ٹیوٹ کے لئے تخلیقی کام کاج کے لئے ایک موثر ماحول فراہم کرے گا۔
وزارت دفاع
انڈین نیول پلیسمنٹ ایجنسی اور لارسن اینڈ ٹبرو نے بحریہ کے سابق فوجیوں کی باز آبادکاری کے مواقع تلاش کرنے کے لئے مفاہمت نامے پر دستخط کئے
انڈین نیول پلیسمنٹ ایجنسی  اور لارسن اینڈ ٹبرو شپ بلڈنگ  نے جو لارسن اینڈ ٹبرو کی جہاز سازی کی شاخ ہے، آج ایل ٹی ایس بی میں بحریی کے سابق فوجیوں کی بھرتی کے امکانات تلاش کرنے کے لئے ایک مفاہمت نامے پر دستخط کئے۔
نائب امیر البحر سورج بیری، کنٹرولر آف پرسنل سروسز، ہندوستانی بحریہ اور ایل ٹی ایس بی کے جہاز سازی کے کاروبار کے سربراہ جناب اشوک کمار کھیتان نے مفاہمت نامے پر دستخط کئے۔ اس موقع پر ہندوستانی بحریہ اور ایل اینڈ ٹی کے سینئر عہدیدار موجود تھے۔
اس موقع پر اپنے تبصرے میں  کے کُل وقتی ڈائریکٹر اور ایل اینڈ ٹی بورڈ کے ممبر جناب جینت ڈی پاٹل نے کہا کہ ہم اسی کی دہائی کے وسط سے بحریہ کو درونِ ملک تیاریوں کا متحمل بنانے کے منصوبوں کے قابل بھروسہ شراکت دار ہیں۔ ایک سے زیادہ ویپن سسٹمز،انجینئرنگ کا سامان اور نظام، کنٹرول سسٹمز رینج جیسے آئی پی ایم ایس، آئی بی ایس، اے پی ایم ایس وغیرہ اور لائف سپورٹ اور لاجسٹک سسٹم ڈیزائن اور تیار کئے گئے ہیں۔ ہمیں انپا کے ساتھ اس مفاہمت نامے پر دستخط کے ذریعے بحریہ کے ساتھ اپنی شراکت داری کو باقاعدہ بنانے پر خوشی ہے۔ یہ ایل اینڈ ٹی میں بحریہ کے کچھ تجربہ کار پیشہ ور افراد کی بھرتی کو آسان اور با سہولت بنانے کے ساتھ ایل اینڈ ٹی کو باہمی طور پر فائدہ مند تعلقات کے ذریعے بحریہ کی بہتر خدمت کرنے کے قابل بنائے گا۔
ایل اینڈ ٹی اپنے تنوع کو ہمہ جہت بنانے کے اقدام کے تحت سابق فوجیوں کو ایک تکنیکی پس منظر کے ساتھ ان کی اہلیت، ان کی خدمت کی مدت کے دوران حاصل کردہ تجربہ اور صفات کے مطابق مواقع پیش کرنا چاہتا ہے۔ تجربات، نقطہ نظر اور پس منظر کا یہ متنوع مجموعہ نئے خیالات کی اختراع اور ترقی کے لئے اہم ہے۔ ایل ٹی ایس بی کا یہ اقدام نئی پہل کے کمپنی کے وژن سے سامنے آیا ہے تاکہ تنوع اور ہمہ جہتی کو اس کے تمام عمودی حصوں میں گہری جڑیں بنا لینے کا موقع ملے۔
اپنے اختتامی کلمات میں نائب امیر البحر سورج بیری نے کہا کہ انپا سابق فوجیوں کو سہولت فراہم کرنے کے لئے پرعزم ہے تاکہ وہ اپنی قوم کی خدمت کے بعد روزگار کے مواقع تلاش کر سکیں۔ انہوں نے مزید کہا کہ ہندوستانی بحریہ کی کوشش ہے کہ کارپوریٹ سیکٹر کے ساتھ مل کر کام کیا جائے۔ اس کا مقصد ایسے پروگراموں کی شناخت اور فروغ ہے جو تجربہ کار اہلکاروں کو قوم کی تعمیر میں حصہ ڈالنے کے قابل بنائیں اور تمام شعبوں میں حقیقی معنوں میں آتم نربھر بنیں۔ ہم اس رُخ پر ایل ٹی ایس بی کے ساتھ کام کرنے کے منتظر ہیں۔
مفاہمت نامے کے ذریعے، انڈین نیول پلیسمنٹ ایجنسی لارسن اینڈ ٹبرو کے بھرتی کے معیارات کے مطابق متعلقہ کرداروں کے لئے تکنیکی سابق فوجیوں کے ایک گروپ کی نشاندہی کرے گا۔ بدلے میں کمپنی ان لوگوں کو اندرون ملک انضمام اور تربیتی پروگراموں کے ذریعے کارپوریٹ سیکٹر کے قابل بنائے گی۔
وزیراعظم کا دفتر
وزیراعظم نے 24 اکتوبر کو پیش ہونے والے’ من کی بات‘ پروگرام کے لئے شہریوں سے اپنے خیالات مشترک کرنے کو کہا ہے
وزیراعظم جناب نریندر مودی نے 24 اکتوبر 2021 بروز اتوار کو پیش ہونے والے من کی بات کے 82ویں ایپی سوڈ کے لئے شہریوں سے اپنے خیالات مشترک کرنے کو کہا ہے۔ من کی بات کے لئے آپ اپنے خیالات NaMo App، @mygovindiaیا 100-11-7800 پر اپنے کو پیغام کوریکارڈ کرکے شئیر سکتے ہیں۔
اپنے ایک ٹوئیٹ میں وزیر اعظم نے کہا؛
’’# من کی بات پروگرام، اس ماہ 24 تاریخ کو پیش کیاجائے گا۔ اس ماہ کے ایپی سوڈ کے لئے آپ سب کو اپنے خیالات مشترک کرنے کے لئے مدعو کرتا ہوں۔ اپنے خیالات NaMo App، @mygovindia پر تحریر کریں یا 1800-11-7800 ڈائل کرکے اپنا پیغام ریکارڈ کرائیں۔ ‘‘
ہنر مندی کے فروغ اور صنعت کاری کی وزارت
ہنرمندی کے فروغ کا پلیٹ فارم
نئی دہلی ،9دسمبر، ہنرمندی کے فروغ اور صنعت کاری کے وزیر مملکت جناب آر کے سنگھ نے ایک سوال کے تحریری جواب میں ؤج لوک سبھا کو بتایا کہ اسکل بلڈ، آئی بی ایم کے ذریعہ تیار کردہ ایک ڈیجیٹل پلیٹ فارم ہے، جس سے حکومت ہند کےذریعہ شروع کی گئی اسکل انڈیا پہل کے ساتھ جامع ہنرمندی کو سیکھنے اور پہل کے ساتھ ہم آہنگ ہونے کے قابل ہوتے ہیں۔ ہندوستان وہ چوتھا ملک ہے، جہاں برطانیہ، جرمنی اور فرانس میں شروع ہونے کے بعد ہنرمندی کے فروغ اور صنعت کاری کی وزارت کےڈائریکٹوریٹ جنرل آف ٹریننگ  کے ساتھ مل کر 4نومبر 2019 کو اسکل بلڈ پلیٹ فارم شروع کیا گیا ہے۔
اس سے بھارت اسکل  کےذریعہ آئی ٹی آئی /این ایس ٹی آئی کے طلبا اور اساتذہ کے لئے ایک تدریسی انتظامی نظام ہے۔ اس کے ذریعہ اسے مفت استعمال کیا جا سکتا ہے اور یہ آن لائن قابل رسائی ہوگا۔
اسکل بلڈ میں خصوصی کوچنگ اور عملی طور پر سیکھنے پر توجہ مرکو ز کی جائے گی۔ اس سے ‘‘ نیو کالر’’ رولس میں افرادی قوت میں شامل ہونے کیلئے مطلوبہ ہنرمندی کو فروغ دینے میں مدد ملے گی۔ اس سے غیراستفادہ شدہ صلاحیتوں کو ابھارنے نیز محرومی کے پس منظر یا معلومات یا ہنر کے فقدان یا تجربے کی کمی کی وجہ سے لیبرمارکٹ سے اکثروبیشتر باہر ہونے والے افراد کے کردار کے لئے راہ ہموار ہوگی۔ ایسے لوگوں کو بے روزگار یا روزگار کے نا اہل کے طو رپر دیکھا جاتا ہے۔
پروگرام کے حصے کے طور پرانڈسٹریل ٹریننگ انسٹی ٹیوٹ اور نیشنل اسکل ٹریننگ انسٹی ٹیوٹ  میں اطلاعاتی ٹیکنالوجی ، نیٹ ورکنگ اور کلاؤڈ کمپوٹنگ میں دو سال کے ایڈوانس ڈپلومہ کی پڑھائی ہوگی۔ اس پلیٹ فارم کو بنیادی مصنوعی دانش مندی  ہنرمندی میں آئی ٹی آئی اور این ایس ٹی آئی کے صدر شعبہ کی ٹریننگ کو بھی ٹریننگ دینے کے لئے توسیع دی جائے گی۔
یہ اسکل بلڈ پلیٹ فارم ‘مائی اِنر جینیئس’ کے ذریعہ نوجوانوں اور طلبا میں ادراکی صلاحیتوں اور ان کی شخصیتوں کے ذاتی طور پر تجزیہ کی سہولت بھی فراہم ہوگی۔ وہ ڈیجیٹل ٹیکنالوجی کے علاوہ پیشہ ورانہ ہنرمندی جیسے ملازمت کے لئے درخواست نویسی، مسائل کو حل کرنے اور مواصلات جیسی پیشہ ورانہ ہنرمندی کے تئیں بنیادیں بھی فراہم کرے گا۔ نوجوان اور طلبا کو مخصوص روزگار کے لئے جس میں تکنیکی اور پیشہ ورانہ تعلیم شامل ہے، تعلیم پر مبنی کردار پر سفارشات موصول ہوں گی۔ یہ پلیٹ فارم دوسرے ہندوستانی اور عالمی شراکت داروں کے ساتھ بھی اشتراک کرے گا۔
آئی بی ایم ان طلبا اورنوجوانوں کو روزگار دلانے میں مدد کرنے پر اتفاق کیا ہے، جو لیاقت کی بنیاد پر آئی بی ایم کے آئی ٹی، نیٹ ورکنگ اور کلاؤڈ کمپیوٹنگ کورسیز میں دوسالہ ایڈوانس ڈپلومہ کا کورس مکمل کر رکھا ہے، انہیں روزگار دلانے میں مدد کرے گا۔
کامرس اور صنعت کی وزارتہ
اسپائسیز بورڈ میں بینکاک میں بھارتی سفارت خانہ کے اشتراک سے ایک انٹرنیشنل بایر سیلر میٹ  کا انعقاد کیا
بھارت کے 240 سے زیادہ برآمد کاروں اور تھائی لینڈ کے 60 سے زیادہ درآمد کاروں نے اس میٹ میں حصہ لیا
مالی سال 2020-21 کے دوران بھارت نے 17 لاکھ میٹرک ٹن سے زیادہ مسالے برآمد کئے، جس کی قیمت 30000 کروڑ روپئے سے زیادہ ہے
نئی دہلی، 25/اگست2021 ۔ اسپائسیز بورڈ نے بینکاک میں واقع بھارتی سفارت خانہ کے اشتراک سے ایک انٹرنیشنل بایر سیلر میٹ  اور ایک ویبینار کا انعقاد کیا، تاکہ بھارت کے مسالہ برآمد کاروں، تھائی لینڈ میں اہم مسالہ درآمد کاروں، تجارتی تنظیموں، ایوان تجارت، اہم مارکیٹ چین، ڈپارٹمنٹل اسٹور وغیرہ کو ایک ساتھ لایا جاسکے۔ اس تقریب میں بھارت کے 240 سے زیادہ درآمدکار اور تھائی لینڈ کے 60 سے زیادہ درآمد کار شامل ہوئے۔
تھائی لینڈ میں بھارت کی سفیر محترمہ سوچترا دورائی نے اس بین الاقوامی آن لائن تقریب کا افتتاح کیا۔ انھوں نے دونوں ملکوں کے درمیان تاریخی رشتوں اور تھائی لینڈ میں بھارتی مسالوں کے لئے موجود مواقع پر روشنی ڈالی۔ اس موقع پر کامرس کی وزارت کے جوائنٹ سکریٹری جناب دواکر ناتھ مشرا نے بھی کلیدی خطبہ دیا۔
تقریب کے موقع پر خصوصی خطبے کے دوران اسپائسیز بورڈ کے سکریٹری ڈی ساتھیان نے کہا کہ بورڈ ڈیجیٹل بایر سیلر میٹ  کے ایک سلسلے کا اہتمام کرتا رہا ہے، تاکہ اس بات کو یقینی بنایا جاسکے کہ بھارت کے مسالوں کی سورسنگ اور سپلائی میں کوئی خلا / رکاوٹ پیدا نہ ہو۔ ان بی ایس ایم سے کسانوں، تاجروں اور درآمدکاروں کو زبردست فائدہ ہوا ہے۔ ساتھیان نے مزید کہا کہ بورڈ برآمدات کی سہولت اور فروخت کے لئے ایک منفرد ورچول پلیٹ فارم کا آغاز کرنے کے عمل میں ہے۔ یہ پلیٹ فارم برآمد کاروں کو اس پورٹل پر اپنا ورچول دفتر قائم کرنے کی سہولتوں کے علاوہ تجارت اور بازار سے متعلق تازہ ترین اطلاعات برآمد کاروں کو فراہم کرے گا۔ انھوں نے کہا کہ اس پورٹل پر ورچول تجارتی میلوں اور میٹنگ، سمینار، ورکشاپ، ٹریننگ پروگراموں وغیرہ کے انعقاد کی بھی سہولت ہوگی، جس کا فائدہ بھارت کی مسالے کی صنعت کو ہوگا۔
وزارت کے اعداد و شمار کے مطابق مالی سال 2020-21 کے دوران بھارت نے 17 لاکھ میٹرک ٹن سے زیادہ مسالے برآمد کئے، جس کی قیمت 30000 کروڑ روپئے سے بھی زیادہ ہے۔ اس نے وبائی صورت حال کے باوجود گزشتہ سال کے مقابلے میں 4 بلین امریکی ڈالر کے سنگ میل کو عبور کرلیا ہے۔
بھارت اور بین الاقوامی مسالے کی تجارت میں رابطہ کار کا کام کرنے والا اسپائسیز بورڈ بھارت- بین الاقوامی مسالے کی تجارت کے فروغ اور اسے مضبوط بنانے میں سرگرم رول ادا کرتا رہا ہے، جس سے کئی سالوں سے بھارت میں اسپائس کمیونٹی کو فائدہ ہوا ہے۔ یہ سلسلہ وبا کے دوران بھی جاری رہا ہے۔
بھارت اور تھائی لینڈ کے درمیان اقتصادی اور تجارتی تعلقات بہت قدیم ہیں اور اس کی جڑیں صدیوں پرانے سماجی – ثقافتی رشتوں میں پیوست ہیں۔ تھائی لینڈ بھارت کے مسالوں کی ایک اہم منزل ہے اور یہ مواقع کے دروازے کھولتا ہے اور اس میں مزید وسعت دینے کے خاطرخواہ مواقع فراہم کرتا ہے۔ بھارت تقریباً ہر سال 68225 میٹرک ٹن مسالے تھائی لینڈ برآمد کرتا ہے، جس کی قیمت 944.35 کروڑ روپئے ہے، جو کہ بھارت کی مجموعی مسالہ برآمدات کا حجم کے اعتبار سے 6 فیصد اور قدر کے حساب سے 5 فیصد ہے۔ بھارت سے تھائی لینڈ جو اہم مسالے برآمد کئے جاتے ہیں ان میں مرچ، ہلدی، لہسن، ویلیو ایڈیڈ پروڈکٹ، اسپائس آئل اور اولیوریسن اور کری پاؤڈر وغیرہ شامل ہیں۔
بروقت منعقد ہونے والے ویبینار، مارکیٹ لنکیج پروگرام اور مسالوں کے متعدد حصص داروں کو ٹریننگ کی مدد سے بی ایس ایم کا تعاون اسپائس بورڈ کا ایک حوصلہ افزا قدم ہے۔